39. ΑΠΟΦΑΣΙΣ ΥΠΟΥΡΓΟΥ ΕΣΩΤΕΡΙΚΩΝ Αριθ. Ε.Π. 16156 της 29 Οκτ. /11 Νοεμ.  1968 (ΦΕΚ Β΄ 621) Περί εφαρμογής των διατάξεων του άρθρ. 7 του Ν.Δ. 4234/1962 και επί του προσωπικού Οργανισμών, επιχειρήσεων και εκμεταλλεύσεων κοινής ωφελείας. Λαβόντες υπ’ όψιν: 1)Τας διατάξεις του άρθρ. 7 του Ν.Δ. 4234/1962 «περί ρυθμίσεως θεμάτων αφορώντων την ασφάλειαν της χώρας» δι’ ων ορίζεται, ότι αι διατάξεις του Α.Ν. 516 της 3/8 Ιαν. 1948 «περί ελέγχου νομιμοφροσύνης των δημοσίων κλπ. υπαλλήλων και υπηρετών», ως εκυρώθη και ετροποποιήθη δια του ΜΘ΄/1948 Ψηφίσματος, έχουσιν εφαρμογήν, κατά τας εν αυταίς διακρίσεις και επί πάσης φύσεως οργανισμών ή επιχειρήσεων ή εκμεταλλεύσεων κοινής ωφελείας ή των ασχολουμένων εις την παραγωγήν ειδών χρησίμων εις την εθνικήν άμυναν, δια πράξεως του αρμοδίου Υπουργού. Σελ. 128,26(α) 346-026 2)Τας κατά καιρούς ιδρυθείσας υπό των Οργανισμών Τοπικής Αυτοδιοικήσεως και λειτουργούσας τοιαύτας επιχειρήσεις κλπ., αποφασίζομεν: Ορίζομεν, όπως αι διατάξεις του άρθρ. 7 του Ν.Δ. 4234/1962 «περί ρυθμίσεως θεμάτων αφορώντων την ασφάλειαν της χώρας» εφαρμόζωνται και επί πάσης φύσεως προσωπικού των κατωτέρω Οργανισμών, Επιχειρήσεων και εκμεταλλεύσεων κοινής ωφελείας. 1)Δημοτικής Επιχειρήσεως Φωταερίου Αθηνών (Δ.Ε.Φ.Α.). 2)Επιχειρήσεως Δημοτικού Υδραγωγείου Ρόδου (Ε.Δ.Υ.Ρ.). 3)Ροδιακού Οργανισμού Δημοτικών Αυτοκινήτων (Ρ.Ο.Δ.Α.). 4)Κοινής επιχειρήσεως Κοινότητος Κοσκινού Δωδεκανήσου και Εκκλησιαστικής Επιτροπής δια την εκμετάλλευσιν ελαιουργείου. 5)Ψυγείων Δημοτικής Αγοράς Βεροίας. 6)Δημοτικής Επιχειρήσεως Εκμεταλλεύσεως ιαματικών πηγών Λαγκαδά - Θεσσαλονίκης. Η παρούσα δημοσιευθήτω δια της Εφημερίδος της Κυβερνήσεως. 8.Δ.α.38-39 Αδικήματα κατά της δημοσίας ασφαλείας 